በድሬዳዋ ከተማ በኢትዮ ቴሌኮም መሰረተ ልማቶች ላይ የሚደርሰውን ጥፋት ለመከላከል የሚያስችል ውይይት ተካሄደ
በድሬዳዋ ከተማ በኢትዮ ቴሌኮም መሰረተ ልማቶች ላይ የሚፈጸመውን  ጥፋት እና ስርቆት ለመከላከል የሚያስችል ውይይት ከባለድርሻ አካላት ጋር ተካሂዷል፡፡በኢትዮ ቴሌኮም የኮሙኒኬሽን ዳይሬክተር አቶ አብዱረሂም አህመድ በፋይበር ሊንክ  እና ኮፐር ሊንክን በመሳሰሉ የኢትዮ ቴሌኮም መሰረተ ልማቶች ላይ የሚደርሰው ስርቆት ከጊዜ ወደ ጊዜ እያሻቀበ መምጣቱን ጠቁመዋል፡፡እስካሁን ባለው ሁኔታም በሃገሪቱ 396 የሚደርሱ የፋይበር እና ኮፐር ሊንክ አደጋዎች መድረሳቸውንም አቶ አብዱረሂም ጠቁመዋል፡፡ይህንን ስርቆት ወንጀል የፈጸሙ አካላት በፌደራል የቴሌኮም ማጭበርበር አዋጅ ቁጥር 761/2004 በተደነገገው መሰረት ወደ ህግ እንዲቀርቡ እየተደረገ ነውም ብለዋል፡፡የውይይቱ ተሳታፊ የሆኑት ምክትል ኮማንደር ምስራቅ ተሻገር ይህንን ወንጀል ለመከላከል የተለያዩ ጥረቶች መደረጋቸው ጠቁመው በዚህም በርካታ ተጠርጣሪዎችን በቁጥጥር ስር ማድረግ መቻሉን ጠቁመዋል፡፡በደሬዳዋ ከተማ በተደረገው በዚህ ዉይይት ከምስራቅና ምዕራብ ሃረርጌ የተውጣጡ  አካላት ተሳታፊ ሆነዋል፡፡